20.12.2019. ir saņemti ieinteresētā piegādātāja jautājumi par atklātu konkursu “Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2019/24 (turpmāk – Iepirkums), par Iepirkuma Tehnisko un finanšu piedāvājumu:

* *Tehniskajā un finanšu piedāvājumā 30.pozīcijā "Tēja no žāvētu augļu un/vai ogu gabaliņiem" preču aprakstā ir norādīts, ka tējas sastāvā ir žāvēti augļi un/vai ogas (piemēram, āboli, avenes, meža zemenes, ķirši, mežrozītes), var būt arī žāvēti ziedi.*

*1. jautājums: Vai mēs varētu piedāvāt šo tēju ar žāvētiem augļu un/vai ogu gabaliņiem, kuras sastāvā būtu āboli, mežrozītes, citi žāvēti augļi?*

*Jo aprakstā ir minēts kā piemērs, kas varētu būt šajā tējā, līdz ar to, vai mēs varam piedāvāt minēto tēju ar citu sastāvu, kas nebūtu pretrunā ar preces aprakstu?*

**Atbilde uz ieinteresētā piegādātāja 1. jautājumu:**

Pretendenti var piedāvāt Tehniskā un finanšu piedāvājuma prasībām atbilstošu tēju ar žāvētiem augļu un/vai ogu gabaliņiem, kuras sastāvā būtu āboli, mežrozītes, citi žāvēti augļi, jo šī produkta aprakstā norādīts, ka tējas sastāvā var būt gan dažādi žāvēti augļi, gan dažādas žāvētas ogas, gan ziedi (piemēram, hibisku ziedi jeb karkadē).

* *Tehniskajā un finanšu piedāvājumā 148.pozīcijā un 149.pozīcijā "Kēkss" preču aprakstā ir norādīts, ka kēksam ir jābūt no a/l kviešu miltiem, ar piedevām (piemēram, rozīnes, žāvēti augļi, rieksti).*

*2. jautājums: Vai mēs varētu piedāvāt šos kēksus dažādu veidu, piemēram, vai nu tikai ar rozīnēm, vai nu ar rozīnēm un ananāsiem, vai nu tikai ar riekstiem?*

**Atbilde uz ieinteresētā piegādātāja 2. jautājumu:**

Pretendenti var piedāvāt Tehniskā un finanšu piedāvājuma prasībām atbilstošus kēksus tikai ar rozīnēm, vai ar rozīnēm un ananāsiem, vai tikai ar riekstiem, jo šī produkta aprakstā norādīts, ka kēksam jābūt ar piedevām, kas ir vai nu rieksti, vai žāvēti augļi/ogas vai abi kopā.